Na osnovu člana 29 stav 2, člana 34 stav 1 Zakona o državnoj imovini ( „Sl. list CG“ br. 21/09 i 40/11), člana 42 stav 9 Statuta opštine Rožaje ( „Sl. list CG – opštinski propisi“ br. 09/11), Odluke o građevinskom zemljištu ( „Sl. list CG – opštinski propisi“ br. 20/11), Skupština opštine Rožaje, na sjednici održanoj dana 22.10.2015.godine, **donijela je**

**ODLUKU**

o davanju saglasnosti za brisanje tereta zabrane otuđenja i opterećenja upisanog na katastarskoj parceli br. 867 L.N. 877 KO Rožaje

**Član 1**

Opština Rožaje daje saglasnost da se sa katastarske parcele br. 867, u površini od 200m2  po kulturi pašnjak II klase, upisane u list nepokretnosti br. 877 KO Rožaje, briše teret zabrane otuđenja i opterećenja.

**Član 2**

Teret je evidentiran u katastarskom operatu Uprave za nekretnine PJ – Rožaje iz razloga što zakonski zastupnik podnosioca zahtjeva nije pristupio na javnom izlaganju podataka.

**Član 3**

Ovlašćuje se zakonski zastupnik JU Zavičajni muzej „Ganića kula“ iz Rožaja da na osnovu ove Odluke a nakon njenog stupanja na snagu kod Uprave za nekretnine CG – PJ Rožaje, podnese zahtjev i druge potrebne radnje radi brisanja tereta.

**Član 4**

Ova Odluka stupa na snagu osmog dana od dana objavljivanja u „Službenom listu CG – Opštinski propisi“.

Broj: 266

Rožaje, 27.10.2015.godine

**SKUPŠTINA OPŠTINE ROŽAJE**

Predsjednik Skupštine

Husein Kurtagić, prof., s.r.